31. 12.83 De Europæiske Fællesskabers Tidende Nr. C 358/1 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om 
I. flerårigt forsknings- og udviklingsprogram for Det europæiske økonomiske 
Fællesskab vedrørende teknisk grundforskning 
II. fastlæggelse af et flerårigt forsknings- og udviklingsprogram for Det europæiske 
økonomiske Fællesskab vedrørende anvendelse af nye teknologier 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 230 af 27. august 1983, side 3. 
A. UDTALELSENS JURIDISKE GRUNDLAG 
Rådet besluttede den 11. juli 1983, i medfør af artikel 198 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg 
om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 211. plenarforsamling afholdt i 
Bruxelles den 26. og 27. oktober 1983 sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG 
HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 198, 
under henvisning til anmodning af 11. juli 1983 fra 
Rådet for De europæiske Fællesskaber om Udval­
gets udtalelse om Kommissionens forslag til et fler­
årigt forsknings- og udviklingsprogram for Det 
europæiske økonomiske Fællesskab vedrørende tek­
nisk grundforskning og om fastlæggelse af et fler­
årigt forsknings- og udviklingsprogram for Det 
europæiske økonomiske Fællesskab vedrørende 
anvendelse af nye teknologier, 
under henvisning til beslutning truffet af sit præsi­
dium den 5. juli 1983 om at pålægge Afdelingen, for 
industri, handel, håndværk og tjenesteydelser at 
udarbejde udtalelse om forslagene, under henvisning til udtalelse vedtaget af Afdelin­
gen for industri, handel, håndværk og tjenesteydel­
ser på mødet den 5. oktober 1983, 
under henvisning til mundtlig beretning aflagt af 
ordføreren, Herbert Nierhaus, og 
under henvisning til forhandlingerne på den 211. 
plenarforsamling den 26. og 27. oktober 1983, mødet 
den 26. oktober 1983 — 
enstemmigt 
VEDTAGET FØLGENDE UDTALELSE: 
1. Indledning 
Kommissionens forslag til et flerårigt forsknings- og 
udviklingsprogram for Det europæiske økonomiske 
Nr. C 358/2 De Europæiske Fællesskabers Tidende 31. 12. 83 
Fællesskab vedrørende teknisk grundforskning og 
om anvendelse af nye teknologier føjer sig til ræk­
ken af underprogrammer under handlingsprogram­
met for forskning vedrørende industrielle teknolo­
gier. Forslagenes formål, indhold og betydning skal 
derfor ses på baggrund af og i tilknyting til forsk-
ningshandlingsprogrammet, hvis formål bl.a. er at 
forbedre industriens konkurrenceevne, som er en af 
de vigtigste målsætninger i EF's rammeprogram for 
forskning og udvikling (')• I betragtning af de 
omfattende problemer, som skal løses, udgør de 
foreslåede bevillinger et minimum. 
2. Forskningshandlingsprogrammet 
Udvalget er helt enig med Kommissionen i, at der 
ud over de industrier, som fremstiller højteknologi­
ske produkter, også vil være andre industrigrene, 
som i en overskuelig fremtid fortsat vil kunne 
bidrage væsentligt til at løse EF's økonomiske og 
sociale problemer. Det er nødvendigt at øge disse 
industrigrenes konkurrenceevne (2). Imidlertid skal 
forskningsprogrammet, således som Kommissionen 
også selv fastslår, ikke blot være rettet mod anven­
delsesmuligheder inden for industrien, men også 
være betinget af »generelle overvejelser af social og 
økonomisk art, herunder sådanne, der bidrager til at 
forbedre arbejdsvilkårene, sundheden og sikkerhe­
den«. 
Ud fra den grundlæggende betragtning, at det i før­
ste række er industrien selv, som bærer hovedansva­
ret for den produktionsorienterede forsknings- og 
udviklingsvirksomhed, et det nødvendigt med en 
klar rammelovgivning for samarbejdet dels mellem 
Kommissionen og de berørte parter og dels mellem 
de berørte parter indbyrdes; rammelovgivningen 
skal ligeledes indeholde klare bestemmelser om 
resultaternes udnyttelse. De aktiviteter, som Kom­
missionen allerede har indledt i denne forbindelse, 
bør videreføres i første række. Udvalget peger 
eksempelvis på, at forslaget om europæiske firma-
grupper på ny bør tages op og søges realiseret. 
I denne forbindelse må man ligeledes se nærmere 
på spørgsmålet om, hvorledes man beskytter forsk­
ningsresultaterne mod at blive for tidligt udnyttet af 
ikke-berørte parter inden for og uden for EF. 
Denne problematik behandles også i den udtalelse 
om Kommissionens meddelelse til Rådet og 
Europa-Parlamentet om bedre udnyttelse af resulta­
terne af EF-støttet F & U-virksomhed (dok. 
(') Jf. Udvalgets udtalelse af 1. juni 1983 (EFT nr. C 211 
af 8. 8. 1983). 
(2) Udvalget fremhævede dette i udtalelsen af 1. juni 1983 
om forslaget til første rammeprogram for videnskab og 
teknik (1984-1987) E.F.T. N° 211 af 8. 8. 1983, S. 32). KOM(83) 18 endel.), som er under udarbejdelse i 
Det økonomiske og sociale Udvalg. 
Med hensyn til EF's forskningsfremme kan det 
siges, at denne forskning som hovedregel er belig­
gende mellem følgende to yderpunkter: 
— der må ikke være tale om ren grundforskning 
uden reelle anvendelsesmuligheder, thi i så fald 
er der ikke mere tale om erhvervsmæssig F & U, 
men om fremme af videnskaben, 
— forskningens anvendelsesmuligheder må heller 
ikke være så direkte markedsrelaterede, at de 
griber direkte ind i konkurrencen mellem 
enkeltvirksomheder. 
Man skal være opmærksom på ovenstående for 
hvert enkelt projekts vedkommende, idet det ofte — 
afhængigt af projektets formål og indhold — er van­
skeligt at foretage en afgrænsning. Udvalget støtter 
Kommissiones principer for projektudvælgelsen; 
disse principper er følgende: 
— fremme af langsigtet prækonkurrencemæssig 
teknisk forskning, fordi virksomhederne ikke 
selv er i stand til at finansiere sådan forskning 
på grund af den store risiko; 
— fremme af forskningsprojekter på tværs af bran­
cher og landegrænser med det formål at få sam­
arbejdet inden for EF til at bære frugt; 
— tiltag til medinddragelse af små og mellemstore 
virksomheder, ikke mindst når der er tale om 
projekter, som harmonerer med de små og mel­
lemstore virksomheders særlige karakteristika; 
— bevillingerne skal koncentreres om udvalgte 
projekter med stor multiplikatorvirkning, så 
støtten før så stor virkning som mulig; 
— de berørte industrier skal udvise udpræget inte­
resse for projekterne for at bekræfte disses 
betydning. 
Der udtrykkes endvidere stor tilfredshed med Kom­
missionens erklærede mål, som består i at etablere et 
samarbejde mellem de højere læreanstalters og 
erhvervslivets forskning på tværs af landegrænserne. 
I den forbindelse skal man imidlertid sørge for, at 
forskningsprojekterne samordnes med de enkelte 
medlemsstateres statslige programmer på et fornuf­
tigt grundlag. 
3. Teknisk grundforskning 
Teknisk grundforskning er et område, som egner sig 
særlig godt for en EF-indsats, bl.a. på grund af det 
31. 12.83 De Europæiske Fællesskabers Tidende Nr. C 358/3 
efterslæb, som Europa lider under, samt kompeten­
cespredningen inden for EF. 
Det foreslåede program vedrørende teknisk grund­
forskning omfatter en lang række industriteknologi­
ske forskningstiltag, som — taget hver for sig — 
utvivlsomt får umiddelbar betydning for videreud­
vikling af produkter og processer indenfor indu­
strien i EF. Efter Udvalgets opfattelse er der imidler­
tid fare for, at bevillingerne spredes for meget, der­
som der ikke hersker fuld klarhed om prioriteringen. 
Dette har særlig stor betydning, fordi der står så 
relativt beskedne midler til rådighed. Det er nødven­
digt på et så tidligt tidspunkt som muligt at med­
inddrage erhvervs- og arbejdstagerorganisatio­
nerne og disses sagkyndige i beslutningstagningen 
vedrørende prioriteringen. Dette vil også forbedre 
strømmen af information til de små og mellemstore 
virksomheder. Dersom virksomhederne og forsk­
ningsorganisationerne mener, at der bør satses sær­
lig kraftigt på bestemte områder, bør man i givet 
fald i første række give sig i kast med bestemte 
forskningsprojekter og samtidig udsætte andre 
forskningsprojekter, som prioriteres lavere. Under 
alle omstændigheder er fleksibel brug af bevillin­
gerne påkrævet, således at midlerne også kan kon­
centreres om nye problemområder, som måtte dukke 
op. Midlerne til fremme af enkeltprojekter skal gøre 
det muligt at tilvejebringe den fornødne »kritiske 
masse«, som kan danne baggrund for større teknolo­
giske fremskridt. 
Ved udviklingen af nye teknikker skal man under­
søge ikke blot disses anvendelsesmuligheder og for­
udsætningerne for deres anvendelse i industrien, 
men også deres konsekvenser for de berørte arbejds­
tageres sundhed og for miljøet. Dette gælder især 
udviklingen af nye materialer. Det er vigtigt at holde 
sig disse rammevilkår for øje, ikke blot af samfunds­
politiske grunde, men bl.a. også for at forebygge fejl­
investeringer. Overlapning mellem programmet for 
teknisk grundforskning og miljøprogrammet er der­
for ikke blot mulig, men oven i købet ønskværdig af 
hensyn til rentabel udnyttelse af forskningsresulta­
terne inden for de miljøpolitiske rammer. Dette gæl-
Bruxelles, den 26. oktober 1983. der i særdeleshed forsknings- og udviklingsprogram­
merne vedrørende katalyse. 
Udvalget peger på spørgsmålet om Kommissionens 
midlertidige ansættelse af forskningspersonale. 
Erfaringerne viser, at forskningsresultaternes kvali­
tet afhænger af forskningspersonalets kvalifikatio­
ner. Selv om der er tale om tidsbegrænsede kontrak­
ter, er det nødvendigt at få ansat et højtkvalificeret, 
erfarent personale. 
4. Anvendelse af nye teknologier (beklædningsindu­
strien) 
Udvalget udtrykker særlig tilfredshed med Kommis­
sionens forslag om anvendelse af nye teknologier, 
fordi forslaget gør det muligt at nå to mål samtidig. 
For det første kan der indhøstes erfaringer med 
industriel anvendelse af nye teknologier fra andre 
områder. Det forholder sig jo nemlig sådan, at sam­
menknytning af teknologier fra forskellige sektorer 
til gavn for en enkelt branche endnu ikke er særlig 
veludviklet i Europa, især ikke på tværs af lande­
grænserne. For det andet er der en mulighed for, at 
en stor og betydningsfuld erhvervsgren i EF med et 
stort antal direkte eller indirekte beskæftigede hur­
tigt kan få tilført de teknologiske impulser, som er 
tvingende nødvendige, hvis den skal klare sig i kon­
kurrencen med lande i Det fjerne Østen, og hvis det 
skal undgås, at virksomhederne søger væk til de 
såkaldte »lavtlønslande«. 
Da avanceret teknologi hidtil ikke har været særlig 
udbredt inden for beklædningsindustrien, er der 
særlig gode forudsætninger for mærkbar teknologisk 
fremgang. Om programmet krones med held, vil 
imidlertid i vid udstrækning komme til at afhænge 
af de små og mellemstore virksomheders medvirken. 
Man bør derfor — netop fordi de små og mellem­
store virksomheder inden for beklædningsindustrien 
som regel har et skrøbeligt kapitalgrundlag — i de 
enkelte tilfælde undersøge, om det er muligt og 
udgiften værd at yde støtte ud over 50 %'s grænsen. 
Francois CEYRAC 
Formand for 
Det økonomiske og sociale Udvalg